stanford-oval/wikipedia huggingface dataset:
פייטון רוס
קורות חיים > משפחה

פייטון רוס נולד בקרבת העיר בולטימור במרילנד שבארצות הברית בשנת 1879. אמו הייתה ממשפחה צרפתייה שהיגרה לווירג'יניה כ-200 שנה קודם לכן. היא המשיכה לטקסס יחד עם אביה, סבו של רוס, ב-1860. אחרון כיהן כשופט מצליח. אביו של רוס, ממוצא בלטימורי, התחתן עם אימו במהלך ביקורו בטקסס ועבד כיצואן דגנים לאירופה. לרוס היו שלושה אחים, ואביו נפטר כשהיה צעיר. במהלך חייו התחתן עם מריון אקפורד דקי והיה אב לשלוש בנות; מריון, אלן ופיבי.
קורות חיים > לימודים

רוס עשה את שני תאריו ברפואה באוניברסיטת ג'ונס הופקינס שבבולטימור, ולאחר מכן החל לעבוד כמתמחה בבית החולים של האוניברסיטה, עד שהבין שאינו מתאים להיות רופא והחל להתמקד במחקר.
הוא עבד כפתולוג באוניברסיטת מישיגן, שם קיבל משכורת מינימלית, על עבודה שעיקרה טכנית. ראש המחלקה באוניברסיטה הציע לרוס ללמוד גרמנית ובתמורה יממן לו לימודי קיץ בבית חולים בעיר דרזדן שבגרמניה, וישלם לו שכר.
לאחר שחזר מגרמניה ב-1907, עבר למוסד הרפואי ברוקפלר, שם ניתן לו אישור לערוך ניסויים. ב־1909 קיבל מעבדה משלו לחקר הסרטן, ומאז עבד כמדען במשרה מלאה. עם השנים הפך לחבר במוסד רוקפלר, שהפך לאוניברסיטת רוקפלר.
ב-1966 קיבל פרס נובל לפיזיולוגיה ורפואה, על עבודתו המחקרית בנושא גידולים סרטניים שמופצים באמצעות וירוס.
רוס לא הפסיק לחקור במעבדתו עד שנפטר, בשנת 1970.
עבודתו המחקרית

ב-1911, לאחר קיבל מעבדה משלו במוסד הרפואי ברוקפלר, עבד כמדען במשרה מלאה ובחר להתמקד בחקר הסרטן משום שהנושא היה מאוד פופולרי בתקופה, והרבה תגליות נמצאו בתחום. במהלך עבודתו גילה והוכיח כי גידולים סרטניים בעופות (ובמיוחד סרקומה, שהיא סרטן שמקורו ברקמות החיבור), יכולים להתפשט באמצעות וירוס Rous sarcoma virus.
הייתה זו ההדגמה הראשונה של וירוס שמסוגל להעביר סרטן. תגליתו נזנחה לשנים רבות, אך לאחר פענוח מבנה ה-DNA, פיתוח אמצעים חדשניים, ועלייה בהתעניינות בגנטיקה של הסרטן, הייתה לתגלית זו חשיבות בחקר הסרטן.
לאחר שניסה לגלות ממצאים דומים בעכברים ונכשל, החליט לעזוב את תחום הסרטן ולחקור תחומים אחרים בפתולוגיה ובפיזיולוגיה. בשנת 1934 שב לעסוק בתחום הסרטן לאחר שקיבל הצעה לחקור גידולים סרטניים בארנבים.
פורלי-צ'זנה (נפה)

נפת פורלי-צ'זנה (באיטלקית: Provincia di Forlì-Cesena) היא נפה במחוז אמיליה-רומאניה שבאיטליה. היא משתרעת על שטח של 2,377 קמ"ר, ובשנת 2005 התגוררו בה 371,318 נפש. בירתה של הנפה בעיר פורלי.
הנפה גובלת בנפת רוונה במחוז אמיליה-רומאניה בצפון, בנפת רימיני במחוז אמיליה-רומאניה במזרח, בנפת פזארו אה אורבינו במחוז מארקה בדרום, בנפת ארצו במחוז טוסקנה בדרום ובנפת פירנצה במחוז טוסקנה במערב.
פרנץ פון מרסי

| --- | --- |

 לידה:  1597 לונגווי, צרפת 
 פטירה:  3 באוגוסט 1645  (בגיל 48 בערך) אלרהיים, הרפובליקה הפדרלית של גרמניה 
 מדינה:  האימפריה הרומית הקדושה, דוכסות לורן 
 כינוי:  Der  Anzeigende 
 צאצאים:  Pierre Ernest de Mercy 
 דרגה:  גנרל 
 פעולות ומבצעים
 מלחמת שלושים השנים 
 
פרנץ פון מרסי (בגרמנית: Franz von Mercy; ‏סביבות 1597 - 3 באוגוסט 1645) היה גנרל מהאימפריה הרומית הקדושה שנחשב לאחד הגנרלים המוכשרים האחרונים של האימפריה במהלך מלחמת שלושים השנים.
ביוגרפיה

פון מרסי נולד בלונגווי, ובשנת 1606 התגייס לצבא הקיסרי. בשנת 1630 הוא הועלה לדרגה גבוהה, ובשנת 1631 הוא פיקד על רגימנט רגלים במהלך קרב ברייטנפלד (1631). לאחר מכן הוא הועלה לדרגת גנרלפלדוואכטמייסטר, ובשנים 1635-1637 השתתף במערכות השונות באזור הריין.
בספטמבר 1638 הוא מונה לגנרל הכללי של נסיכות הבוחר מבוואריה, ולאחר מותם של שני הגנרלים האגדיים טילי וולנשטיין קיבל מרסי את הפיקוד על צבא הליגה הקתולית. והדהים את כולם בניצחונו בקרב טוטלינגן, בקרב זה הוביל מרסי כוח משולב של גרמנים לוורנים ובווארים, והביס את הכוחות הצרפתיים של המרשל ז'וסיאה רנטזאו. בנוסף על כך לקח מרסי את רנטזאו ו-7,000 מחייליו בשבי, והכריח את הנותרים לסגת חזרה אל אלזס.
בשנת 1644 הותקפו המבצרים הבוואריים בפרייבורג בפיקודו של מרסי בידי כוחות צרפתיים בפיקודם של לואי השני דה בורבון, נסיך דה קונדה ואנרי דה לה טור. האבדות בקרב זה היו קשים יותר מכל קרב אחר במהלך המלחמה ובסופו כבשו הצרפתים את פרייבורג.
מרסי מת בגרמניה במהלך קרב נורדלינגן (1645) ב-3 באוגוסט 1645.
עונת 2017/2018 בפרמייר ליג

| --- | --- |
 תקופת התחרות:  11 באוגוסט 2017 – 13 במאי 2018 (276 ימים)
 מספר משתתפות:  20
 הזוכה:  מנצ'סטר סיטי
 מספר משחקים:  380
 מספר שערים:  1018 (2.68 בממוצע למשחק)
 מספר צופים:  14,505,909 (38,173 בממוצע למשחק)
 מלך השערים:  מצרים מוחמד סלאח   (32 שערים)
 השחקן המצטיין:  מצרים מוחמד סלאח
 → 2016/20172018/2019 ←
 
עונת 2017/2018 הייתה העונה ה-26 במסגרת הפרמייר ליג האנגלית. העונה החלה ב-11 באוגוסט 2017 והסתיימה ב-13 במאי 2018.
קבוצות

בעונה לקחו חלק 20 קבוצות - 17 קבוצות ששיחקו בעונה הקודמת, אליהן הצטרפו ניוקאסל יונייטד, ברייטון אנד הוב אלביון והאדרספילד טאון, שעלו מהפוטבול ליג צ'מפיונשיפ.
קבוצות > אצטדיונים

| קבוצה | מיקום | אצטדיון | תכולה |
| --- | --- | --- | --- |
| אברטון | ליברפול | גודיסון פארק | 39,572 |
| ארסנל | לונדון | אצטדיון האמירויות | 60,432 |
| בורנמות' | בורנמות' | אצטדיון דין קורט | 11,464 |
| ברייטון אנד הוב אלביון | ברייטון | אצטדיון פאלמר | 30,750 |
| ברנלי | ברנלי | טרף מור | 21,401 |
| האדרספילד טאון | האדרספילד | אצטדיון קירקליס | 24,500 |
| ווטפורד | ווטפורד | ויקארג' רואד | 21,977 |
| וסט ברומיץ' אלביון | וסט ברומיץ' | ההות'ורנס | 26,500 |
| וסטהאם יונייטד | לונדון | האצטדיון האולימפי | 57,000 |
| טוטנהאם הוטספר | לונדון | אצטדיון ומבלי | 90,000 |
| ליברפול | ליברפול | אנפילד | 54,074 |
| לסטר סיטי | לסטר | קינג פאוור | 32,500 |
| מנצ'סטר יונייטד | מנצ'סטר | אולד טראפורד | 75,643 |
| מנצ'סטר סיטי | מנצ'סטר | אצטדיון סיטי אוף מנצ'סטר | 55,097 |
| ניוקאסל יונייטד | ניוקאסל | סנט ג'יימס פארק | 52,354 |
| סאות'המפטון | סאות'המפטון | אצטדיון סנט מרי | 32,689 |
| סוונסי סיטי | סוונסי | אצטדיון ליברטי | 20,972 |
| סטוק סיטי | סטוק-און-טרנט | אצטדיון בריטניה | 27,902 |
| צ'לסי | לונדון | סטמפורד ברידג' | 41,623 |
| קריסטל פאלאס | לונדון | סלהרסט פארק | 26,309 |
↑  הקבוצה תשחק באצטדיון ומבלי עד סיום בניית אצטדיון טוטנהאם החדש
↑  בהגדלה ל-30,000.
שינויי מאמנים

| קבוצה | מאמן יוצא | סיבה | תאריך | מיקום בטבלה | מאמן נכנס | תאריך |
| --- | --- | --- | --- | --- | --- | --- |
| ווטפורד | איטליה וולטר מאזארי | הסכמה הדדית | 21 במאי 2017 | טרום עונה | פורטוגל מרקו סילבה | 27 במאי 2017 |
| קריסטל פאלאס | אנגליה סם אלרדייס | התפטר | 23 במאי 2017 | טרום עונה | הולנד פרנק דה בור | 26 ביוני 2017 |
| סאות'המפטון | צרפת קלוד פואל | פוטר | 14 ביוני 2017 | טרום עונה | ארגנטינה מאוריסיו פלגרינו | 23 ביוני 2017 |
| קריסטל פאלאס | הולנד פרנק דה בור | פוטר | 11 בספטמבר 2017 | 19 | אנגליה רוי הודג'סון | 12 בספטמבר 2017 |
| לסטר סיטי | אנגליה קרייג שייקספיר | פוטר | 14 באוקטובר 2017 | 18 | צרפת קלוד פואל | 25 באוקטובר 2017 |
| אברטון | הולנד רונאלד קומאן | פוטר | 23 באוקטובר 2017 | 18 | אנגליה סם אלרדייס | 23 באוקטובר 2017 |
| ווסטהאם יונייטד | קרואטיה סלאבן ביליץ' | פוטר | 6 בנובמבר 2017 | 18 | סקוטלנד דייוויד מויס | 7 בנובמבר 2017 |
| ווסט ברומיץ' | ויילס טוני פולס | פוטר | 20 בנובמבר 2017 | 17 | אנגליה אלן פארדיו | 29 בנובמבר 2017 |
| סוונסי סיטי | אנגליה פול קלמנט | פוטר | 20 בדצמבר 2017 | 20 | פורטוגל קרלוס קרבחל | 28 בדצמבר 2017 |
| סטוק סיטי | וויילס מארק יוז | פוטר | 6 בינואר 2018 | 18 | סקוטלנד פול למברט | 18 בינואר 2018 |
| ווטפורד | פורטוגל מרקו סילבה | פוטר | 21 בינואר 2018 | 10 | ספרד חאבי גראסיה | 21 בינואר 2018 |
| סאות'המפטון | ארגנטינה מאוריסיו פלגרינו | פוטר | 12 במרץ 2018 | 17 | וויילס מארק יוז | 14 במרץ 2018 |
| וסט ברומיץ' אלביון | אנגליה אלן פארדיו | הסכמה הדדית | 2 באפריל 2018 | 20 | אנגליה דארן מור | 2 באפריל 2018 |
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- | --- |
| 1 | מנצ'סטר סיטי | 38 | 32 | 4 | 2 | 106 | 27 | 79+ | 100 |
| 2 | מנצ'סטר יונייטד | 38 | 25 | 6 | 7 | 68 | 28 | 40+ | 81 |
| 3 | טוטנהאם | 38 | 23 | 8 | 7 | 74 | 36 | 38+ | 77 |
| 4 | ליברפול | 38 | 21 | 12 | 5 | 84 | 38 | 46+ | 75 |
| 5 | צ'לסי | 38 | 21 | 7 | 10 | 62 | 38 | 24+ | 70 |
| 6 | ארסנל | 38 | 19 | 6 | 13 | 74 | 51 | 23+ | 63 |
| 7 | ברנלי | 38 | 14 | 12 | 12 | 36 | 39 | 3- | 54 |
| 8 | אברטון | 38 | 13 | 10 | 15 | 44 | 58 | 14- | 49 |
| 9 | לסטר סיטי | 38 | 12 | 11 | 15 | 56 | 60 | 4- | 47 |
| 10 | ניוקאסל יונייטד | 38 | 12 | 8 | 18 | 39 | 47 | 8- | 44 |
| 11 | קריסטל פאלאס | 38 | 11 | 11 | 16 | 45 | 55 | 10- | 44 |
| 12 | בורנמות' | 38 | 11 | 11 | 16 | 45 | 61 | 16- | 44 |
| 13 | וסטהאם יונייטד | 38 | 10 | 12 | 16 | 48 | 68 | 20- | 42 |
| 14 | ווטפורד | 38 | 11 | 8 | 19 | 44 | 64 | 20- | 41 |
| 15 | ברייטון אנד הוב אלביון | 38 | 9 | 13 | 16 | 34 | 54 | 20- | 40 |
| 16 | האדרספילד טאון | 38 | 9 | 10 | 19 | 28 | 58 | 30- | 37 |
| 17 | סאות'המפטון | 38 | 7 | 15 | 16 | 37 | 56 | 19- | 36 |
| 18 | סוונסי סיטי | 38 | 8 | 9 | 21 | 28 | 56 | 28- | 33 |
| 19 | סטוק סיטי | 38 | 7 | 12 | 19 | 35 | 68 | 33- | 33 |
| 20 | וסט ברומיץ' אלביון | 38 | 6 | 13 | 19 | 31 | 56 | 25- | 31 |
| מיקום | תוצאה |
| --- | --- |
מקום 1–4: שלב הבתים בליגת האלופות
מקום 5–6: שלב הבתים בליגה האירופית
מקום 18–20: ירידה לליגה השנייה
סטטיסטיקה > מלכי השערים

| מיקום | שחקן | קבוצה | שערים  |
| --- | --- | --- | --- |
| 1 | מצרים מוחמד סלאח | ליברפול | 32 |
| 2 | אנגליה הארי קיין | טוטנהאם הוטספר | 30 |
| 3 | ארגנטינה סרחיו אגוארו | מנצ'סטר סיטי | 21 |
| 4 | אנגליה ג'יימי ורדי | לסטר סיטי | 20 |
| 5 | אנגליה ראהים סטרלינג | מנצ'סטר סיטי | 18 |
| 6 | בלגיה רומלו לוקאקו | מנצ'סטר יונייטד | 16 |
| 7 | ברזיל רוברטו פירמינו | ליברפול | 15 |
| 8 | צרפת אלכסנדר לאקזט | ארסנל | 14 |
| 9 | ברזיל גבריאל ז'סוס | מנצ'סטר סיטי | 13 |
| 10 | אנגליה גלן מורי | ברייטון אנד הוב אלביון | 12 |
| 10 | דרום קוריאה סון יונג-מין | טוטנהאם הוטספר | 12 |
| 10 | אלג'יריה ריאד מחרז | לסטר סיטי | 12 |
| 10 | בלגיה אדן אזאר | צ'לסי | 12 |
סטטיסטיקה > מלכי הבישולים

| מיקום | שחקן | קבוצה | בישולים  |
| --- | --- | --- | --- |
| 1 | בלגיה קווין דה בראונה | מנצ'סטר סיטי | 16 |
| 2 | גרמניה לירוי סאנה | מנצ'סטר סיטי | 15 |
| 3 | ספרד דויד סילבה | מנצ'סטר סיטי | 11 |
| 3 | אנגליה ראהים סטרלינג | מנצ'סטר סיטי | 11 |
| 5 | אנגליה דלה עלי | טוטנהאם הוטספר | 10 |
| 5 | דנמרק כריסטיאן אריקסן | טוטנהאם הוטספר | 10 |
| 5 | מצרים מוחמד סלאח | ליברפול | 10 |
| 5 | אלג'יריה ריאד מחרז | לסטר סיטי | 10 |
| 5 | צרפת פול פוגבה | מנצ'סטר יונייטד | 10 |
| 10 | ארמניה הנריך מחיתריאן | מנצ'סטר יונייטד | 9 |
סטטיסטיקה > שערים נקיים

| מיקום | שחקן | קבוצה | שערים נקיים |
| --- | --- | --- | --- |
| 1 | ספרד דויד דה-חאה | מנצ'סטר יונייטד | 18 |
| 2 | ברזיל אדרסון מוראס | מנצ'סטר סיטי | 16 |
| 3 | צרפת הוגו לוריס | טוטנהאם הוטספר | 15 |
| 3 | בלגיה טיבו קורטואה | צ'לסי | 15 |
| 5 | צ'כיה פטר צ'ך | ארסנל | 11 |
| 5 | אנגליה ניק פופ | ברנלי | 11 |
| 7 | אנגליה ג'ורדן פיקפורד | אברטון | 10 |
| 7 | אוסטרליה מת'יו ריאן | ברייטון אנד הוב אלביון | 10 |
| 7 | דנמרק יונאס לוסל | האדרספילד טאון | 10 |
| 7 | אנגליה בן פוסטר | וסט ברומיץ' אלביון | 10 |
| 7 | גרמניה לוריס קאריוס | ליברפול | 10 |
הערות שוליים

↑  "Statement: Walter Mazzarri". Watford FC. 17 במאי 2017. אורכב מ-המקור ב-2017-05-18. נבדק ב-17 במאי 2017. {{cite news}}:  (עזרה)
↑  "Marco Silva: Watford appoint former Hull boss as new manager". BBC Sport. 27 במאי 2017. נבדק ב-27 במאי 2017. {{cite news}}:  (עזרה)
↑  "Sam Allardyce resigns as Crystal Palace manager after five months". BBC Sport. 23 במאי 2017. נבדק ב-23 במאי 2017. {{cite news}}:  (עזרה)
↑  "Frank de Boer Appointed Palace Boss". Crystal Palace FC. 26 ביוני 2017. נבדק ב-26 ביוני 2017. {{cite news}}:  (עזרה)
↑  "Claude Puel sacked as Southampton manager after one season in charge". Guardian. 14 ביוני 2017. נבדק ב-15 ביוני 2017. {{cite web}}:  (עזרה)
↑  "Southampton appoint former Liverpool coach Mauricio Pellegrino as manager". The Guardian. 23 ביוני 2017. נבדק ב-23 ביוני 2017. {{cite news}}:  (עזרה)
↑  "Frank de Boer sacked after 4 matches in charge". Sky Sports. 11 בספטמבר 2017. נבדק ב-11 בספטמבר 2017. {{cite news}}:  (עזרה)
↑  "Crystal Palace: Roy Hodgson replaces Frank de Boer as manager". BBC Sport. 12 בספטמבר  2017. נבדק ב-12 בספטמבר  2017. {{cite news}}:  (עזרה)
↑  Premier League Player Stats - Goals, www.premierleague.com (באנגלית)
↑  Premier League Player Stats - Assists, www.premierleague.com (באנגלית)
↑  Premier League Player Stats - Clean sheets, www.premierleague.com (באנגלית)
| עונות במפעל הראשון בחשיבותו בכדורגל האנגלי |
| --- | --- | --- |
| הפוטבול ליג | 1888/1889 • 1899/1890 • 1890/1891 • 1891/1892 • 1892/1893 • 1893/1894 • 1894/1895 • 1895/1896 •  1896/1897 • 1897/1898 • 1898/1899 • 1899/1900 • 1900/1901 • 1901/1902 • 1902/1903 • 1903/1904 • 1904/1905 • 1905/1906 •  1906/1907 • 1907/1908 • 1908/1909 • 1909/1910 • 1910/1911 • 1911/1912 • 1912/1913 • 1913/1914 • 1914/1915 • 1919/1920 • 1920/1921 • 1921/1922 • 1922/1923 • 1923/1924 • 1924/1925 • 1925/1926 •  1926/1927 • 1927/1928 • 1928/1929 • 1929/1930 • 1930/1931 • 1931/1932 • 1932/1933 • 1933/1934 • 1934/1935 • 1935/1936 •  1936/1937 •  1937/1938 •  1938/1939 •  1939/1940 • 1946/1947 • 1947/1948 • 1948/1949 • 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 |  |
| הפרמייר ליג | 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
פרנץ פון יון

| --- | --- |

 לידה:  20 בנובמבר 1815 ברוק אן דר לייטה, האימפריה האוסטרית האימפריה האוסטרית
 פטירה:  25 במאי 1876 (בגיל 60) וינה, האימפריה האוסטרו-הונגרית האימפריה האוסטרו-הונגרית
 מקום קבורה:  בית הקברות המרכזי בווינה 
 מדינה:  האימפריה האוסטרית, האימפריה האוסטרו-הונגרית 
 השכלה:  האקדמיה הצבאית הטרזיאנית 
 השתייכות:   הצבא האוסטרו-הונגרי
 תקופת הפעילות:  1835–1876 (כ־41 שנים)
 דרגה:  פלדצויגמייסטר
 תפקידים בשירות
 ראש המטה הכללי
 פעולות ומבצעים
 מלחמת העצמאות האיטלקית הראשונה מלחמת העצמאות האיטלקית השלישית מלחמת אוסטריה-פרוסיה
 עיטורים
 מסדר אלברט  אות המסדר מריה תרזיה בדרגת מפקד  אביר במסדר הצבאי של מריה תרזה  אביר הצלב הגדול במסדר סנט מוריס ולזרוס  מפקד במסדר סילבסטר הקדוש  מפקד עליון במסדר לאופולד  המסדר הצבאי של מריה תרזה 
 
פרנץ פרייהר פון יון (בגרמנית: Franz Freiherr von John;‏ 20 בנובמבר 1815 - 25 במאי 1876) היה גנרל בצבא האוסטרו-הונגרי אשר שימש כראש המטה הכללי בין 1867-1869 ושוב בין 1874–1876.
ביוגרפיה

יון נולד בברוק אן דר לייטה ב-20 בנובמבר 1815. אביו היה קצין בצבא האוסטרי. יון עצמו למד באקדמיה הצבאית התרזיאנית וב-1835 התגייס לצבא האוסטרי בדרגת לויטננט משנה. ב-1845 הוא החל לשרת במטה הכללי. ב-1848 הוא לחם בהצטיינות במלחמת העצמאות האיטלקית הראשונה. בעקבות כך הוא זכה בעיטורים צבאיים ובתואר אבירות (פרייהר). ב-1857 הוא הועלה לדרגת אוברסט ומונה למפקד גדוד, ובמקביל הוענק לו תואר אצולה של ברון.
ב-1859 הוא מונה לראש מטה הקורפוס ה-4 בדרום טירול. ב-1860 הועבר לתפקיד ראש מטה ארמיית הדרום באיטליה. ב-1866 הוא השתתף במלחמת העצמאות האיטלקית השלישית. הוא התבלט כל כך במהלך קרב קוסטוצה, עד שמפקד ארמיית הדרום הארכידוכס אלברכט העלה אותו לדרגת פלדמרשל-לויטננט, באמצע הקרב. לאחר מכן הוא השתתף במלחמת אוסטריה-פרוסיה. בעקבות הפשרה האוסטרו-הונגרית של 1867 והארגון מחדש של המטכ"ל האוסטרי, הוא מונה לראש המטה הכללי של הצבא האוסטרו-הונגרי. הוא כיהן בתפקיד עד 1869, ואז מונה למפקד הצבאי של גראץ. ב-1874 הוא חזר לתפקיד ראש המטה הכללי וכיהן בו עד פטירתו ב-25 במאי 1876.
משפחתו

ב-27 באוקטובר 1849 נישא יון ללאנטוניה מרגרטה קרולינה אדלן פון וייסה (ילידת 27 בספטמבר 1827), בתו של הפרופסור לאסטרונומיה, מקסימיליאן ריטר פון וייסה. אנטוניה מרגרטה נפטרה ב-7 באפריל 1870. ב-24 במאי 1873 הוא נישא לאנה פון אורסיני-רוזנברג. נולדה להם בת אחת. אחד מבניו, פרידריך אלברט, היה לימים ויצה-אדמירל בצי האוסטרו-הונגרי.
פוריקול

| --- | --- |

 
 מאכלים
 סוג:  צלי קדירה, מנת כבש 
 מוצא:  נורווגיה 
 מרכיבים עיקריים:  בשר טלה 
 
פוֹרִיקוֹל (מנורווגית: Fårikål, תרגום מילולי: "כבש בכרוב") הוא תבשיל נורווגי מסורתי, העשוי נתחי בשר טלה עם עצם, כרוב, גרגרי פלפל שחור שלמים ומעט קמח חיטה, מבושלים יחדיו מספר שעות בקדירה. נהוג להגיש לצד התבשיל תפוחי אדמה שבושלו בקליפתם. יש המעדיפים להכין את התבשיל מבשר כבש בוגר.
מקורו של התבשיל במערב נורווגיה, אך כיום הוא נצרך בכל המדינה. נהוג להכין את התבשיל בתחילת הסתו, לאחר שחיטת הטלאים הצעירים. יום חמישי האחרון של ספטמבר נחשב בנורווגיה כיום הלאומי של הפוריקול.
בשנות ה-70 תוכנית רדיו פופולרית בחרה בו כמאכל לאומי.
פיפה באקה

| --- | --- |

 לידה:  9 בדצמבר 1974 מילאנו, איטליה 
 פטירה:  31 במרץ 2008 (בגיל 33) גבזה, טורקיה 
 שם לידה:  Giuseppina Pasqualino di Marineo 
 תקופת הפעילות:  מ-2003 
 www.pippabacca.it
 
ג'וזפינה פסקואלינו די מרינאו (באיטלקית: Giuseppina Pasqualino di Marineo ‏; 9 בדצמבר 1974 – 31 במרץ 2008) ידועה בשם פיפה באקה (באיטלקית Pippa Bacca) הייתה אמנית איטלקייה, שנאנסה ונרצחה במהלך מסע לקידום השלום העולמי והאמון בין בני האדם.
באקה יצאה ממילאנו לעבר המזרח התיכון בהסתמכה על טרמפים של האוכלוסייה המקומית בכל אחת מהמדינות בהן היא עברה. באופן סמלי, באקה לבשה שמלת כלה, בצטטה את שירו של המשורר האיטלקי פבריציו דה אנדרה: "עייפנו כבר ממלחמות, הגיעה העת לשוב לעבודה, בבגדי כלה או דבר מה לבן".
ב-31 במרץ 2008, לאחר הגיעה לגבזה שבצפון מערב טורקיה, נעלמו עקבותיה. גופתה זוהתה ב-11 באפריל והמשטרה הטורקית התחקתה אחר עקבותיו של הנהג האחרון שהסיע את באקה בטרמפ, וזה נעצר, הודה בביצוע הרצח ושחזר את האירוע. ב-25 ביוני 2009 נידון הרוצח בבית המשפט של איזמיט למאסר עולם.
"כלות בדרכים"

מסעה של באקה היה חלק ממאמץ לקידום השלום העולמי שנקרא "כלות בדרכים". המסע יצא ממילאנו ב-8 במרץ 2008 והאמניות שהשתתפו בו לבשו שמלות כלה. במסגרת המסע עברו המשתתפות באיטליה, סלובניה, קרואטיה, בוסניה והרצגובינה ובולגריה, וב-20 במרץ 2008 הגיעו לטורקיה. בהמשך הן תכננו לנסוע בטרמפים לסוריה, לבנון ומשם לישראל, לרשות הפלסטינית ובחודש מאי להגיע ליעד הסופי: ירושלים. שם הן התכוונו לכבס את שמלות הכלה שליוו אותן במהלך כל המסע כאות לשטיפת כל פגעי המלחמות ופתיחת עידן חדש של שלום.
הערות שוליים

↑  Ergastolo all'assassino di Pippa Bacca (איטלקית)
↑  כלות בדרכים - דו"ח מסע, 12 באפריל 2008
| --- | --- |
בקרת זהויות :  PLWABN: 9810571607605606  GND: 1019059176  ICCU: LO1V381098  ISNI: 0000 0003 6274 5449  RKD: 365824  SUDOC: 22440606X  VIAF: 226760741   WorldCat (עם VIAF): 226760741
פוקרסטארס

| --- | --- |

 נתונים כלליים
 סוג:  חברה פרטית
 מייסדים:  ישי שיינברג, יגאל שיינברג
 תקופת הפעילות:  2001–הווה (כ־23 שנים) 
 חברת אם:  Flutter Entertainment
 מיקום המטה:  האי מאן
 משרד ראשי:  דבלין, אירלנד
 ענפי תעשייה:  פוקר מקוון
 מנכ"ל:  פיטר ג'קסון
  
 www.pokerstars.com
 
פוקרסטארס (PokerStars) הוא חדר פוקר מקוון, הגדול בעולם. החברה, ששוויה נאמד ב-3–4 מיליארד דולרים, רשומה באי מאן, המשמש כמקלט מס.
לאחר החקיקה נגד הימורים מקוונים בארצות הברית, החליטו ראשי פוקרסטארס להמשיך ולקבל הפקדות משחקנים אמריקניים, בטענה כי פוקר הוא משחק מיומנות, ולא משחק מזל. פוקרסטארס, שעוד קודם לכן היה חדר הפוקר השני בגודלו בעולם, נכנסה לוואקום שהשאירו אחריהם חברות ההימורים הציבוריות (בעיקר פארטיגיימינג), שהפסיקו לקבל הפקדות משחקנים אמריקניים. המהלך הניב לחברה רווחים המוערכים במאות מיליוני דולרים, והפך אותה לחדר הפוקר המקוון הגדול ביותר בעולם. פוקרסטארס מציעה מגוון משחקי פוקר, כגון טקסס הולדם ואומהה הולדם.
כמו כל חדרי הפוקר באינטרנט, פוקרסטארס מרוויחה את כספה משני מקורות עיקריים: גביית עמלה ("רייק") בכל סיבוב משחק, ודמי רישום לטורנירים נושאי פרסים. פוקרסטארס הוא אתר הבית של אליפות העולם בפוקר מקוון, טורניר שהשחקנים המסיימים במקומות הראשונים בו, זוכים במאות אלפי דולרים כל אחד.
באוגוסט 2014, קנתה אמאיה (Amaya Gaming Group) את חברת האם של פוקרסטארס בסכום של 4.9 מיליארד דולר במזומן. עסקה זו הפכה את אמאיה לחברת ההימורים הגדולה בעולם באותה העת. לאחר הסתבכות עם שלטונות החוק בקנדה, שינתה החברה את שמה ל-The Stars Group. במאי 2020, התאחדה חברה זו עם החברה האירית Flutter Entertainment, לפי שווי ערך של כ-4.95 מיליארד דולר. השווי של שתי החברות יחד הוערך לאחר הרכישה ביותר מ-11 מיליארד דולר.
על פוקרסטארס נמתחה ביקורת מאחר שדירקטוריון החברה קיבל החלטה מודעת לעבור על חוקי ארצות הברית. בני משפחת שיינברג, וכמוהם בעלי המניות האחרים בחברה ומנהליה הבכירים, היו מנועים מלהיכנס לארצות הברית, מחשש למעצר בידי השלטונות האמריקניים. ישי שיינברג הסגיר את עצמו בינואר 2020 כחלק מעסקה עם הרשויות, ובספטמבר אותה השנה הורשע ונקנס ב-30 אלף דולר, ללא כניסה לכלא.
סבבי טורנירי פוקר

פוקרסטארס היא הספונסר הראשי של מספר סבבי טורנירי פוקר ברחבי העולם. הגדול בניהם הוא סבב הפוקר האירופי, אשר ב-2011 רכשה החברה את הזכויות עליו.
הערות שוליים

↑  טלי ציפורי, ‏פוקרסטארס קוראת תיגר על החוק האמריקני; טוענת כי פוקר הוא משחק של מומחיות ולא של מזל, באתר גלובס, 15 באוקטובר 2006
↑  The Stars Group combines with Flutter Entertainment in all share transaction to create world's largest online gaming company by revenue, באתר Jones Day, ‏מאי 2020 (באנגלית)
↑  Poker Site Operator Gets Slap On The Wrist For Charges Stemming From Black Friday, באתר CardPlayer, ‏24 בספטמבר 2020 (באנגלית)
פוספוגלוקומוטאז

פוספוגלוקומוטאז הוא אנזים, ממשפחת אנזימי המוטאז, המצוי בכל תא צמחי ואנימלי. תפקידו הוא העברת קבוצת פוספט על מונומר של גלוקוז מעמדה 1' לעמדה 6' במולקולה או ביצוע הפעולה ההפוכה.
התגובה המזורזת

פוספוגלוקומוטאז מזרז את ריאקצית ההעברה התוך-מולקולרית של קבוצת הפוספט הנמצאת על מולקולת גלוקוז. ליתר דיוק, הפוספט הנמצא על פחמן מספר 1 במטבוליט גלוקוז-1-פוספט עובר לעמדה מספר 6 בגלוקוז, לקבלת גלוקוז-6-פוספט. זוהי ריאקציה הפיכה היכולה להתרחש בתאים לשני הכיוונים.
בגליקוגנוליזה (פרוק גליקוגן)

גלוקוז-1-פוספט נוצר מביקוע גליקוגן על ידי האנזים גליקוגן פוספורילאז. על מנת שתוצר זה יוכל להיכנס לתהליכים מטבוליים, כגון, תהליך הגליקוליזה הוא עובר איזומריזציה לגלוקוז-6-פוספט, על ידי פוספוגלוקומוטאז.
בגליקוגנזה (סינתזת גליקוגן)

בריכוזים גבוהים של גלוקוז-6-פוספט האנזים פוספוגלוקומוטאז מזרז את הריאקציה ההפוכה: גלוקוז-6-פוספט עובר איזומריזציה לגלוקוז-1-פוספט. זהו השלב הראשון בסינתזה של גליקוגן מיחידות גלוקוז. בשלבים הבאים ייווצר UDP-גלוקוז, שבעזרת האנזים גליקוגן סינטאז ישמש מולקולת הסובסטרט שתאפשר הוספת הגלוקוז לגליקוגן.
מנגנון קטליטי

האנזים קושר את הסובסטרט (לדוגמה, גלוקוז-1-פוספט).
האנזים פוספוגלוקומוטאז מוסר קבוצת פוספט לסובסטרט כך שנוצר גלוקוז-1,6-ביספוספט, כלומר גלוקוז עם פוספט בעמדה 1' ופוספט בעמדה 6'.
הפוספט שנמצא באתר 1' בגלוקוז-1,6-ביספוספט מועבר לאנזים.
לסיכום, מהשלבים הנ"ל מגיעים למצב בו האנזים בסה"כ לא עבר שינוי ומוכן לקלוט סובסטרט חדש למזור קטליטי נוסף והסובסטרט עבר שינו מבני לגלוקוז-6-פוספט.
מבנה פוספוגלוקומוטאז המתבטא בשריר ארנבת
פייג' מאדן

פייג' מאדן (באנגלית: Paige Madden; נולדה ב-22 באוקטובר 1998) היא שחיינית אמריקאית, זוכת מדליית ארד אולימפית (פריז 2024) במשחה ל-800 מטר חופשי ופעמיים ברציפות סגנית אלופה אולימפית (טוקיו 2020 ופריז 2024) במשחה שליחות 4x200 מטר חופשי.
ביוגרפיה > 2021 > סגנית אלופה אולימפית

באולימפיאדת טוקיו האי זכהת במדליית כסף במשחה שליחות 4x200 מטר חופשי ביחד עם אליסון שמיט, קייטי מקלאפלין וקייטי לדקי בתוצאה של 7:40.73 דקות, אחרי הרפובליקה העממית של סין שקבעה שיא עולם חדש של 7:40.33 דקות נולפני אוסטרליה (7:41.29 דקות). נוסף לכך, היא סיימה במקום שביעי במשחה ל-400 מטר חופשי בתוצאה של 4:06.81 דקות, בשלב המוקדמות היא קבעה תוצאה של 4:03.98 דקות ועלתה למשחה הגמר מהמקום השביעי.
ביוגרפיה > 2023

במשחקים הפאן-אמריקאיים שנערכו בסנטיאגו דה צ'ילה, צ'ילה בשנת 2023 היא זכתה ב-4 מדליות, 3 זהב ו-1 כסף. מדליות זהב במשחה ל-400 מטר חופשי בשיא משחקים חדש של 4:06.45 דקות, במשחה ל-800 מטר חופשי (8:27.99 דקות) ובמשחה שליחות 4x200 מטר חופשי. מדליית כסף במשחה שליחים משולב 4x100 מטר חופשי לאחר ששחתה בשלב המוקדמות.
ביוגרפיה > 2024

באולימפיאדת פריז שנערכה בסוף יולי תחילת אוגוסט 2024 זכתה בשתי מדליות, כסף וזהב. מדליית כסף במשחה שליחות 4x200 מטר חופשי ביחד עם קלייר ויינסטין, קייטי לדקי וארין גמל בתוצאה של 7:40.86 דקות, אחרי אוסטרליה שקבעה שיא אולימפי חדש של 7:38.08 דקות ולפני הרפובליקה העממית של סין (7:42.34 דקות), כשחיינית שנייה היא קבעה ב"זינוק שליחות" תוצאה של 1:55.63 דקות. מדליית ארד במשחה ל-800 מטר חופשי בשיא אישי חדש של 8:13.00 דקות, אחרי קייטי לדקי (8:11.04 דקות) ואריארן טיטמוס מאוסטרליה (8:12.29 דקות). נוסף לכך, היא סיימה במקום שישי במשחה ל-400 מטר חופשי בתוצאה של 4:02.26 דקות.
שיאים אישיים > בריכה אולימפית

200 מטר חופשי: 1:56.36 דקות (2024)
400 מטר חופשי: 4:02.08 דקות (2024)
800 מטר חופשי: 8:13.00 דקות (2024)
שיאים אישיים > בריכת 25 מטר

200 מטר חופשי: 1:53.01 דקות (2021)
400 מטר חופשי: 3:59.58 דקות (2021)
פיליפ קוסטיץ'

פיליפ קוסטיץ' (בסרבית: Филип Костић; נולד ב-1 בנובמבר 1992) הוא כדורגלן סרבי המשחק בעמדת הקיצוני שמאלי בפנרבחצ'ה ובנבחרת סרביה.